Avon Valley nasjonalpark

Avon Valley nasjonalpark er en nasjonalpark i Vest-Australia, omtrent 47 kilometer nordøst for storbyen Perth. Den har fått navn etter elva Avon som renner gjennom området. Parken ligger på et platå med bratte 200-meter høye sider ned til elva. Beskrivelse Parken ble offisielt navngitt 15. oktober 1971. Det finnes minst 90 fuglearter i parken, noe som gjør området ideelt for fuglekikking. Nuytsia floribunda og gresstrær er vanlige i parken. I sør grenser parken til jernbanelinja Eastern Railway mellom Fremantle og Norham. Denne jernbanestrekningen gir i tider med skogbrann et innfallspunkt for nødetater. Fasiliteter Inngang- og campingavgifter kreves av besøkende i parken. Toaletter, vanntanker, enkelt ly og vedgriller er tilgjengelige for bruk. Skiltede stier finnes, og en informasjonsbod er plassert inne i parken. Det var tidligere en egen parkvokter utstasjonert her. Referanser